CELEX: 62009CA0075
Language: el
Date: 2010-06-17 00:00:00
Title: Υπόθεση C-75/09: Απόφαση του Δικαστηρίου (τέταρτο τμήμα) της 17ης Ιουνίου 2010 [αίτηση του Commissione Tributaria Provinciale di Alessandria (Ιταλία) για την έκδοση προδικαστικής αποφάσεως] — Agra Srl κατά Agenzia Dogane Ufficio delle Dogane di Alessandria [Κανονισμός (ΕΟΚ) 2913/92 — Κοινοτικός τελωνειακός κώδικας — Άρθρο 221, παράγραφοι 3 και 4 — Εκ των υστέρων είσπραξη της τελωνειακής οφειλής — Παραγραφή — Πράξη που υπόκειται σε ποινική δικαστική δίωξη]

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/11
            
         Απόφαση του Δικαστηρίου (τέταρτο τμήμα) της 17ης Ιουνίου 2010 [αίτηση του Commissione Tributaria Provinciale di Alessandria (Ιταλία) για την έκδοση προδικαστικής αποφάσεως] — Agra Srl κατά Agenzia Dogane Ufficio delle Dogane di Alessandria
   (Υπόθεση C-75/09) (1)
   
   (Κανονισμός (ΕΟΚ) 2913/92 - Κοινοτικός τελωνειακός κώδικας - Άρθρο 221, παράγραφοι 3 και 4 - Εκ των υστέρων είσπραξη της τελωνειακής οφειλής - Παραγραφή - Πράξη που υπόκειται σε ποινική δικαστική δίωξη)
   2010/C 221/17
   Γλώσσα διαδικασίας: η ιταλική
   
      Αιτούν δικαστήριο
   
   Commissione Tributaria Provinciale di Alessandria
   
      Διάδικοι στην υπόθεση της κύριας δίκης
   
   Agra Srl
   
      κατά
   
   Agenzia Dogane Ufficio delle Dogane di Alessandria
   
      Αντικείμενο
   
   Αίτηση εκδόσεως προδικαστικής αποφάσεως — Commissione Tributaria Provinciale di Alessandria — Ερμηνεία του άρθρου 221, παράγραφοι 3 και 4, του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ. 1) — Είσπραξη του ποσού της τελωνειακής οφειλής — Υπέρβαση της προθεσμίας γνωστοποιήσεως του ποσού των καταβλητέων δασμών σε περίπτωση οφειλής απορρέουσας από αξιόποινη πράξη — Εθνική ρύθμιση που προβλέπει την αναστολή της εν λόγω προθεσμίας μέχρις ότου αποκτήσει ισχύ δεδικασμένου η απόφαση που θα εκδοθεί στο πλαίσιο ποινικής δίκης αφορώσας την πράξη από την οποία απορρέει η τελωνειακή οφειλή
   
      Διατακτικό
   
   Το άρθρο 221, παράγραφοι 3 και 4, του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, όπως τροποποιήθηκε με τον κανονισμό (ΕΚ) 2700/2000 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2000, έχει την έννοια ότι δεν απαγορεύει εθνική κανονιστική ρύθμιση δυνάμει της οποίας, εφόσον η μη καταβολή των δασμών απορρέει από ποινικό αδίκημα, η προθεσμία παραγραφής της τελωνειακής οφειλής αρχίζει την ημερομηνία κατά την οποία η απόφαση που περατώνει την ποινική δίκη καθίσταται αμετάκλητη.
   
      (1)  ΕΕ C 102 της 1.5.2009.